તાજેતરમાં જ ગુજરાતના રિજનલ પાસપોર્ટ ઓફિસર નિલમ રાનીને સુષ્મા સ્વરાજે દેશના બેસ્ટ પાસપોર્ટ ઓફિસર તરીકેના એવોર્ડથી સન્માનિત કર્યા. તેમણે ગત વર્ષે ૬ લાખ પાસપોર્ટ ઇસ્યૂ કર્યા છે. પાસપોર્ટ માટે એપ્લિકેશન કરનારની સહાયતા માટે શરૂ કરાયેલા પાસપોર્ટ સેવા કેન્દ્ર( PSK)માં અરજદારોની સ્થિતિ દયનિય બની રહી છે. નીરસ સ્ટાફને લઇને લોકોને કલાકો સુધી PSKમાં ભરાઇ રહેવું પડે છે. જ્યાં ૪૦ મિનિટમાં પ્રોસેસ પૂરી થઇ જતી હતી તેના માટે હવે પૂરા અઢી કલાક લાગે છે. દેશના ‘બેસ્ટ’ પાસપોર્ટ ઓફિસર નિલમ રાની એક વખત PSKની મુલાકાત લે તો ચોક્કસ તેમાં સુધારો આવે. નિલમ રાની PSKને બેસ્ટ બનાવી શકશે? તેવો સવાલ લોકો કરે છે.